Ақмола облысы әкімдігінің 

№ А-10/548 қаулысымен бекітілді


 «Ақмола облысының балалардың құқықтарын қорғау басқармасы» мемлекеттік мекемесі туралы
ЕРЕЖЕ

1-тарау. Жалпы ережелер

1. «Ақмола облысының балалардың құқықтарын қорғау басқармасы»  мемлекеттік мекемесі (бұдан әрі - Басқарма) қоғамда адамгершілік басымдықтар мен рухани бағдарларды қалыптастыру, Ақмола облысының аумағында балалардың құқықтарын қорғау мәселелері бойынша үйлестірудің тиімді жүйесін құру салаларында басшылықты жүзеге асыратын Қазақстан Республикасының мемлекеттік органы болып табылады.
2. Басқарма өз қызметін Қазақстан Республикасының Конституциясына және заңдарына, Қазақстан Республикасының Президенті мен Үкіметінің актілеріне, өзге де нормативтік құқықтық актілерге, сондай-ақ осы Ережеге сәйкес жүзеге асырады.
3. Басқарма мемлекеттік тілде өз атауы бар мөрі мен мөр таңбалары, белгіленген үлгідегі бланкілері, Қазақстан Республикасының заңнамасына сәйкес қазынашылық органдарында шоттары бар мемлекеттік мекеменің ұйымдық-құқықтық нысанындағы заңды тұлға болып табылады.
4. Басқарма азаматтық-құқықтық қатынастарға өз атынан түседі.
5. Басқарманың, егер оған Қазақстан Республикасының заңнамасына сәйкес уәкілеттік берілген болса, мемлекеттің атынан азаматтық-құқықтық қатынастардың тарапы болуға құқығы бар.
6. Басқарма өз құзыретінің мәселелері бойынша заңнамада белгіленген тәртіппен Басқарма басшысының бұйрықтарымен және Қазақстан Республикасының заңнамасында көзделген басқа да актілермен ресімделетін шешімдер қабылдайды.
7. Басқарманың құрылымы мен штат санының лимиті Қазақстан Республикасының заңнамасына сәйкес бекітіледі.
8. Басқарманың орналасқан жері: индексі 020000, Қазақстан Республикасы, Ақмола облысы, Көкшетау қаласы, Сәтпаев көшесі, 1 А.
9. Мемлекеттік органның толық атауы – «Ақмола облысының балалардың құқықтарын қорғау басқармасы»  мемлекеттік мекемесі.
10. Осы Ереже Басқарманың құрылтай құжаты болып табылады.
11. Басқарманың қызметін қаржыландыру Қазақстан Республикасының заңнамасына сәйкес жергілікті бюджеттен жүзеге асырылады.
12. Басқармаға кәсіпкерлік субъектілерімен облыс әкімі аппаратының өкілеттігі болып табылатын міндеттерді орындау тұрғысында шарттық қатынастарға түсуге тыйым салынады.
Егер заңнамалық актілермен Басқармаға кірістер әкелетін қызметті жүзеге асыру құқығы берілсе, онда алынған кірістер, егер Қазақстан Республикасының заңнамасында өзгеше белгіленбесе, мемлекеттік бюджетке бағытталады.

2-тарау. Мемлекеттік органның мақсаттары мен өкілеттіктері
13. Мақсаттары:
1) бала құқықтарын қорғау саласындағы мемлекеттік саясатты іске асыру;
2) балалардың құқықтары мен заңды мүдделерін қорғауды қамтамасыз ету, оларды кемсітуге жол бермеу;
3) балалардың құқықтары мен заңды мүдделерінің негізгі кепілдіктерін нығайту, сондай-ақ бұзушылық жағдайларында олардың құқықтарын қалпына келтіру.
14. Құқықтары мен міндеттері:
1) меншік нысанына және ведомстволық бағыныстылығына қарамастан, мемлекеттік органдардан, ұйымдардан, олардың лауазымды адамдарынан заңнамада белгіленген тәртіппен қажетті ақпарат пен материалдарды сұрату және алу;
[bookmark: _Hlk209542857]2) Басқарманың құзыретіне кіретін мәселелер бойынша қолданыстағы заңнаманы қолдану бойынша түсініктемелер беру;
3) Басқарма құзыретіне жатқызылған қызмет саласындағы халықаралық ұйымдардың қызметіне қатысу;
4) Қазақстан Республикасының заңнамасында айқындалған тәртіппен, сондай-ақ тиісті мемлекеттік органдардың бірлескен актілері негізінде олармен келісім бойынша басқа мемлекеттік органдармен, халықаралық ұйымдармен, сыртқы экономикалық және өзге де қызметке қатысушылармен өзара іс-қимыл жасау;
5) Басқарма қызметкерлерінің Қазақстан Республикасының Оқу-ағарту министрлігі мен мемлекеттік қызмет саласындағы уәкілетті орган ұйымдастырған біліктілікті арттыру және қайта даярлау курстарына қатысуын қамтамасыз ету;
6) Қазақстан Республикасының заңнамасына сәйкес Басқарманың құқықтары мен мүдделерін қорғау мақсатында сотқа жүгіну, талап қою;
7) Қазақстан Республикасының заңнамасына сәйкес балалардың құқықтары мен мүдделерін қорғау мақсатында құзырлы органдарға жүгіну;
	8) өз құзыреті шегінде консультативтік-кеңестік және сараптамалық комиссиялар құру;
	9) қызметкерлерді көтермелеуге, тәртіптік жаза қолдануға және алып тастауға ұсыныс жіберу;
	10) Басқарманың құзыретіне кіретін мәселелер бойынша жеке және заңды тұлғалардың өтініштерін, арыздары мен шағымдарын Қазақстан Республикасының заңнамасында белгіленген тәртіппен қарау;
	11) Қазақстан Республикасының заңдарында белгіленген жағдайларды қоспағанда, өз өкілеттіктерін жүзеге асыру кезінде алынған коммерциялық, қызметтік, заңмен қорғалатын өзге де құпияны құрайтын ақпаратты жария етпеу;
	12) Басқарманың құзыретіне кіретін мәселелер бойынша кеңестер, семинарлар, конференциялар, дөңгелек үстелдер және өзге де іс-шаралар өткізу;
	13) мемлекеттік көрсетілетін қызметтер тәртібін айқындайтын заңға тәуелді нормативтік құқықтық актілердің қолжетімділігін, хабардар болуын қамтамасыз ету;
	14) отбасы және балалар саласындағы мемлекеттік көрсетілетін қызметтер стандарттарының қолжетімділігін қамтамасыз ету;
	15) отбасы және балалар саласындағы мемлекеттік көрсетілетін қызметтерді тұтынушылардың оларды көрсету тәртібі туралы хабардар болуын қамтамасыз ету;
	16) отбасы және балалар саласындағы мемлекеттік көрсетілетін қызметтер саласындағы уәкілетті органдарға тиісті ақпарат пен есептілікті ұсыну;
	17) Қазақстан Республикасының заңнамасына сәйкес өзге де құқықтар мен міндеттерді жүзеге асыру.
15. Функциялары:
1) қоғамда адамгершілік басымдықтары мен рухани құндылықтарды қалыптастыруда, балалардың құқықтарын қорғауда, сондай-ақ өмірдің қиын жағдайына тап болған балаларға көмек көрсету мәселелері бойынша әртүрлі мемлекеттік, қоғамдық және халықаралық ұйымдардың қызметінде ведомствоаралық ынтымақтастық пен іс-қимылдарды үйлестіруді қамтамасыз ету;
2) балалардың құқықтарын қорғау саласында азаматтардың конституциялық құқықтары мен бостандықтарының, сондай-ақ балалардың өмір сүру сапасына қатысты құқықтық және әлеуметтік кепілдіктердің сақталуын қамтамасыз ету.
3) Ақмола облысының әкіміне өңірдегі балалардың жағдайы туралы жыл сайынғы баяндама дайындау;
4) өз құзыреті шегінде балалардың құқықтарын қорғау саласының әртүрлі аспектілеріне зерттеулер жүргізу;
5) әлеуметтік жетімдікке, балаларға қатысты зорлық-зомбылық пен қанаудың алдын алу жөніндегі шаралар кешенін іске асыру;
6) өмірлік қиын жағдайға тап болған балаларды Білім басқармасына жүгінген немесе оның тарапынан анықталған жағдайда тіркеу және есепке алу; оларға көмек көрсету және заңды құқықтарын іске асыру мен өмір сүру сапасын жақсарту үшін жағдайлар жасауға жәрдемдесу;
7) «Балалардың әл-ауқатының индексі» жыл сайынғы мониторингін жүзеге асыру;
8) балалардың құқықтарын қорғау саласындағы мемлекеттік саясатты іске асыру, сондай-ақ қоғамда адамгершілік басымдықтары мен рухани бағдарларды қалыптастыру бойынша ақпараттық-түсіндіру және ағартушылық қызмет;
9) балалардың құқықтарын қорғау саласында жергілікті атқарушы органдарға әдістемелік басшылықты жүзеге асыру, сондай-ақ балалардың құқықтарын қорғау саласында мемлекеттік әлеуметтік тапсырысты жүзеге асыратын үкіметтік емес ұйымдарға ақпараттық консультациялық, әдістемелік қолдау көрсету;
10) облыстың, аудандардың/қалалардың кәмелетке толмағандардың істері және олардың құқықтарын қорғау жөніндегі комиссиялардың отырыстарына қатысу;
11) әлеуметтік жетімдіктің, аутодеструктивті мінез-құлықтың, балаларға қатысты зорлық-зомбылық пен қатыгез қарым-қатынастың, бала еңбегінің ең нашар түрлерінің алдын алу және жолын кесу бойынша аудандық (қалалық) білім бөлімдерінің қызметін үйлестіруді жүзеге асыру; қиын өмірлік жағдайға тап болған балаларға көмек көрсету, олардың өмір сүру сапасын жақсартуға жағдай жасауға ықпал ету, жетім балалар мен ата-анасының қамқорлығынсыз қалған балаларға арналған ұйымдардың тәрбиеленушілерін отбасына орналастыруды ілгерілету;
12) балаларға қатысты зорлық-зомбылық пен буллингке қарсы ұлттық ақпараттық науқан жүргізу;
13) психологиялық дағдарыс жағдайында жүрген балалар мен олардың отбасыларына шұғыл психологиялық көмек көрсету жүйесін ұйымдастыру;
14) жеке және заңды тұлғалардың өтініштерінде (арыздарында, шағымдарында), сұрау салуларында, ұсыныстарында, пікірлерінде және хабарламаларында көтерілетін жүйелік мәселелерді талдау, мониторинг жүргізу және анықтау;
15) Қазақстан Республикасының заңнамасында көзделген және оларға қайшы келмейтін балалардың құқықтарын қорғау саласындағы жергілікті мемлекеттік басқару мүддесінде өзге де функцияларды жүзеге асыру.
16) Адам құқықтары жөніндегі уәкілмен, Бала құқықтары жөніндегі уәкілмен, сондай-ақ олардың өңірдегі өкілдерімен, Қазақстан Республикасы Оқу-ағарту министрлігінің Балалардың құқықтарын қорғау комитетімен, Қазақстан Республикасы Оқу-ағарту министрлігінің Білім саласындағы сапаны қамтамасыз ету комитетінің үкіметтік емес ұйымдарымен және аумақтық органдарымен балалардың құқықтары мен заңды мүдделерін қорғау мәселелері бойынша өзара іс-қимылды жүзеге асыру;
	

3-тарау. Мемлекеттік орган басшысының мәртебесі, өкілеттіктері

16. Басқармаға басшылықты Басқармаға жүктелген міндеттердің орындалуына және оның функцияларын жүзеге асыруға дербес жауапты болатын басшы жүзеге асырады.
17. Басқарма басшысы Қазақстан Республикасының заңнамасына сәйкес лауазымға тағайындалады және лауазымнан босатылады.
18. Басшының өкілеттіктері:
1) Басқарманың құрылымы мен штат кестесі бойынша Ақмола облысының әкімдігіне ұсыныстар ұсынады;
2) өз құзыретiне кiретiн мәселелер бойынша құқықтық актілер шығарады, Басқарманың барлық қызметкерлері үшін міндетті болып табылатын сұрақтар бойынша нұсқау береді;
3) Қазақстан Республикасының қолданыстағы заңнамасына сәйкес мемлекеттік органдарда және өзге де ұйымдарда Басқарманың атынан өкілдік етеді;
4) сыбайлас жемқорлыққа қарсы күресті күшейтуге және мемлекеттік қызмет туралы заңнама талаптарын сақтауға бағытталған шараларды қабылдау бойынша жалпы басшылықты жүзеге асырады, қызметкерлердің сыбайлас жемқорлыққа қарсы заңнама талаптарын сақтауын қамтамасыз етеді;
5) Қазақстан Республикасы Президентінің 2015 жылғы 29 желтоқсандағы №153 Жарлығымен бекітілген мемлекеттік қызметшілердің әдеп кодексін қызметкерлерінің орындаушылық және еңбек тәртібін сақтауын бақылайды;
6) өз қызметкерлерінің, құрылымдық бөлімшелер басшыларының және Басқарма қызметкерлерінің міндеттері мен өкілеттіктерін айқындайды;
7) Қазақстан Республикасының Президентінің заңдары мен актілеріне сәйкес өзге де өкілеттіктерді жүзеге асырады.
	Басқарма басшысы болмаған кезеңде оның өкілеттіктерін орындауды қолданыстағы заңнамаға сәйкес оны алмастыратын тұлға жүзеге асырады.

4-тарау. Мемлекеттік органның мүлкі

19. Басқарманың заңнамада көзделген жағдайларда жедел басқару құқығында оқшауланған мүлкі болуы мүмкін.
Басқарманың мүлкі оған мемлекет берген мүлік, сондай-ақ өз қызметі нәтижесінде сатып алынған мүлік (ақшалай кірістерді қоса алғанда) және Қазақстан Республикасының заңнамасында тыйым салынбаған өзге де көздер есебінен қалыптастырылады.
20. Басқармаға бекітілген мүлік облыстық коммуналдық меншікке жатады.
21. Егер заңнамада өзгеше белгіленбесе, Басқарма өзіне бекітілген мүлікті және оған қаржыландыру жоспары бойынша бөлінген қаражат есебінен сатып алынған мүлікті дербес иеліктен шығаруға немесе оған өзге тәсілмен билік етуге құқылы емес.

5-тарау. Мемлекеттік органды қайта ұйымдастыру және тарату

22. Басқарманы қайта ұйымдастыру және тарату Қазақстан Республикасының заңнамасына сәйкес жүзеге асырылады.



________________________________





































__________________________
